ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሃገረ ኢንግሊዝ፡ ሕቶ ዑቕባኡ ስለዝተነጽገ ህይወቱ ዘሕለፈ መንእሰይ 20 መስከረም 2017 መግለጺ ስእሊ, ተስፋ ብምስኣኑ ህይወቱ ዘሕለፈ እዮብ ተፈራ እቲ ኣብ ከተማ ስዋንዚ ሞይቱ ዝተረኽበ ሓታቲ ዑቕባ፡ ሕቶኡ ምስ ተነጽገ ነድዩን ንሓደጋ ተቓሊዑን ምንባሩ አዕሩኽቱ ይገልጹ። ሕጂውን ነቶም ኣብ ከምቲ ናይ እዮብ ተባሂሉ ዝጽዋዕ ኢትዮጵያዊ ኩነታት ዝወደቑ ሰባት ተወሳኺ ሓገዛት ክረኽቡ ጸዊዕም። ዝሓለፈ ሰኑይ ኣብቲ ሬሳኡ ዝተረኽበሉ ስዋንዚ ማሪና ተባሂሉ ዝፍለጥ ወደብ ናይታ ከተማ ናይ ሽምዓ ዝኽሪ ተኻይዱ። ጠንቂ ሞቱ ኣብ ትሕቲ ምርመራ እኳ እንተሎ፡ ፓሊስ፡ ሳውዝ ወይልስ (ፓሊስ ደቡባዊ ወይልስ) ግና ብዙሕ ዘጠራጥሮም ነገራት ከምዘየለ ገሊጾም። ኣብታ ከተማ ንስደተኛታት ዝሕግዝ ናይ ግብረሰናይ ማሕበር እተካይድ ራቸል ማቲውስ ከምዝበለቶ፡ ህወይት እዮብ፡ ድሕሪ ሞት ናይ ሓደ ዓርኩ'ዩ "ናብ ዝኸፍአ ኩነታት እናንቆልቆለ" ከይዱ። ዝቕመጠሉ ዝነበረ ገዛ ተሓዲጉ፡ ዝወሃቦ ዝነበረ ድጎማ ድሕሪ ምቁራጹ፡ ኣብ ከቢድ ስእነት ኣትዩ። ንሳ ንቢቢሲ ወይልስ ከምዝሓበረቶ፡ ዋላ ድሕሪቲ ኣቐዲሙ ዝወሰዶ ናይ ርእሰ ቅትለት ፈተነ ጉቡእ ክንክን ናይ ስነኣእምሮ ጥዕና ክረክብ ኣይከኣለን ትብል። "ብሓንሳብ ካብ ሓደ ክሊኒክ ምስወጻእና፡ ኣብቲ ጽርግያ ደው ኢልና ከሎና፡ ናባይ ገጹ ብምጥማት 'ስለዚ ዋላ ሓደ ዝሕግዘኒ የሎን?'
